Getroud met rugby word nou 'n sepie | SARIE
Getroud met rugby is 'n kykNET-suksesverhaal wat geen bekendstelling nodig het nie. Karen Meiring, M-Net: direkteur van Afrikaanse kanale, is baie opgewonde oor dié nuwe era van Getroud met rugby: "Rugby lê die meeste Suid Afrikaners so na aan die hart dat ons glo die leefwêreld rondom dié sport sal altyd relevante en boeiende stories kan vertel!"
Deon Opperman, die skepper en vervaardiger van Getroud met rugby, sal die draaiboek skryf en verseker dat die hele gesin dit saam kan geniet. Kykers kan dus uitsien na 'n daaglikse dosis Getroud met rugby vir oud en jonk.
Gewilde karakters van die dramareeks sal steeds hul plekke volstaan in die geselskap van 'n opwindende span nuwe rolspelers, onder andere 'n hele gesin met pa, ma en vier kinders van ouderdom 16 tot 24, asook drie nuwe getroude paartjies.